শীতের সকালে স্নান করা যে চরম কষ্টের, সেটা এই মুহূর্তে হাড়ে হাড়ে টের পাচ্ছে বাঙালি। এই হাঁড় কাঁপানো ঠান্ডায় একদিন স্নান না করলে কিচ্ছু এসে যায় না। তবে যদি দিনের পর দিন স্নান না করেন, তাহলে সেটা অস্বাভাবিক এবং অস্বাস্থ্যকর। এমনই এক ঘটনার খোঁজ পাওয়া গেল সুদূর তাইওয়ানে।
তাইওয়ানের এক সংবাদ পত্রিকায় প্রকাশিত খবর অনুযায়ী, স্নান না করার জন্য স্ত্রীর কাছ থেকে ডিভোর্স চাইলেন স্বামী। যুবকটি দাবি করেছেন, তাঁর স্ত্রী দীর্ঘ এক বছর ধরে স্নান করেননি।
শুধু তাই নয়, দাঁতও মাজেননি। যদিও তিনি জানাচ্ছেন, প্রথম থেকেই তাঁর স্ত্রী এইরকম উদ্ভট ছিলেন না।
তাঁদের প্রেম করে বিয়ে। তখন তিনি সপ্তাহে অন্তত একবার স্নান করতেন। কিন্তু বিয়ের পরে বদলে যায় সব সমীকরণ। স্নান করা বন্ধ করে দেন তাঁর স্ত্রী। দাঁত মাজাও ছেড়ে দেন। শুধু তাই নয়, নিজেও শ্বশুরবাড়িতে চলে আসেন এবং তাঁর স্বামীকেও বাধ্য করেন শ্বশুরবাড়িতে থাকতে। এখানেই শেষ নয়, চাকরিও করতে দিতেন না তাঁর স্বামীকেও।
এহেন পাগলামি দিনে দিনে তাকে অতিষ্ঠ করে তোলে এবং সবশেষে তিনি ডিভোর্স চান। তবে যুবকটি জানিয়েছেন আগে তাঁর কোনো মানসিক রোগ ছিল না। বিয়ের পর থেকেই শুরু হয়েছে এমন ঘটনা। তাহলে কি বিয়েই সব নষ্টের মূল ?